Προγράμματα κοινωνικού τουρισμού για εργαζόμενους και ανέργους της ΔΥΠΑ
"Αίτηση συμμετοχής στο πρόγραμμα κοινωνικού τουρισμού εργαζομένων- ανέργων & των οικογενειών αυτών"
Οι αιτήσεις των δικαιούχων υποβάλλονται ψηφιακά μέσω της ενιαίας ψηφιακής πύλης - gov.gr με χρήση των προσωπικών κωδικών taxisnet.
Α. Δικαίωμα συμμετοχής στο Πρόγραμμα έχουν τα εξής τουριστικά καταλύματα: • Ξενοδοχεία όλων των λειτουργικών μορφών και τάξεων (ξενοδοχεία κλασικού τύπου, τύπου επιπλωμένων διαμερισμάτων, κύρια ξενοδοχειακά καταλύματα που λειτουργούν εντός κτηρίων αρχιτεκτονικής κληρονομιάς) • Ενοικιαζόμενα επιπλωμένα δωμάτια/διαμερίσματα (ΕΕΔΔ) πέντε (5), τεσσάρων (4), τριών (3), δύο (2) κλειδιών, ενός (1) κλειδιού και χωρίς κατάταξη σύμφωνα με το άρθρ. 45 του ν. 4442/2016 και την περ.3 του άρθρ. 1 της ΥΑ 12868/2018 (Β’ 3119). • Τουριστικές επιπλωμένες κατοικίες-επαύλεις (αυτοεξυπηρετούμενα καταλύματα) • Οργανωμένες τουριστικές κατασκηνώσεις (camping) Β. Δικαίωμα συμμετοχής στο Πρόγραμμα έχουν τα φυσικά ή νομικά πρόσωπα ή νομικές οντότητες, που εκτελούν σύμφωνα με την κείμενη νομοθεσία θαλάσσιες ενδομεταφορές με δρομολογημένα επιβατηγά πλοία και χρησιμοποιούν ηλεκτρονικό σύστημα κράτησης θέσεων και έκδοσης εισιτηρίων επιβατών.
1.«Δικαιούχοι» του Προγράμματος είναι: α. εργαζόμενοι με εξαρτημένη σχέση εργασίας ιδιωτικού δικαίου κατά τη λήξη της προθεσμίας υποβολής αιτήσεων, β. ασφαλισμένοι στον e-EΦΚΑ λόγω εξαρτημένης σχέσης εργασίας με εισφορές υπέρ του κλάδου ανεργίας της ΔΥΠΑ, οποτεδήποτε στο διάστημα 12 πλήρων μηνών που προηγούνται της λήξης της προθεσμίας υποβολής αιτήσεων ή γ. άνεργοι εγγεγραμμένοι με βάση το ισχύον θεσμικό πλαίσιο στο Ψηφιακό Μητρώο αναζητούντων εργασία της ΔΥΠΑ, με συνεχόμενο χρονικό διάστημα ανεργίας κατά την ημερομηνία λήξης της προθεσμίας υποβολής αιτήσεων τουλάχιστον τριών (3) μηνών. Για όλες τις παραπάνω κατηγορίες δικαιούχων το ετήσιο συνολικό οικογενειακό εισόδημα, ανεξαρτήτως από την πηγή προέλευσής του, πραγματικό και τεκμαρτό, του φορολογικού έτους 2024, όπως προκύπτει από την οικεία πράξη διοικητικού προσδιορισμού του φόρου, δεν πρέπει να υπερβαίνει τα εισοδηματικά κριτήρια της υπουργικής απόφασης που εκδίδεται σύμφωνα με την παρ. 1 του άρθρου 79 του ν. 4756/2020 (Α’ 235), περί χορήγησης επιδόματος θέρμανσης, όπως εκάστοτε ισχύει, βάσει των οριζομένων στις διατάξεις του άρθρου 19 του ν. 4921/2022 (Α’ 75).
Η διαδικασία αφορά στην επιδότηση δικαιούχων της παροχής (οι οποίοι επιλέγονται κατόπιν μοριοδότησης, με εξαίρεση όσους έχουν την ιδιότητα του πολύτεκνου γονέα) και των ωφελουμένων μελών τους για την πραγματοποίηση διακοπών σε Τουριστικά Καταλύματα της Ελλάδας που έχουν ενταχθεί στο Μητρώο Παρόχων της Δ.ΥΠ.Α. και την ακτοπλοϊκή μετακίνησή τους σε και από αυτά (εφόσον απαιτείται).
Αίτηση συμμετοχής ή επικαιροποίηση συμμετοχής παρόχων τουριστικών καταλυμάτων και ακτοπλοϊκών μετακινήσεων.
Πάροχοι που είχαν ενταχθεί στο Μητρώο Παρόχων στο πλαίσιο υλοποίησης προηγούμενων προγραμμάτων Κοινωνικού Τουρισμού εντάσσονται αυτόματα στο Μητρώο Παρόχων εφόσον δηλώσουν τη συναίνεσή τους και προσκομίσουν τα δικαιολογητικά που έχουν μεταβληθεί, τροποποιηθεί ή αντικατασταθεί, κατά τη διαδικασία που περιγράφεται στη Δημόσια Πρόσκληση.
Προγράμματα Κοινωνικού Τουρισμού για Εργαζόμενους και Ανέργους της ΔΥΠΑ
Διεύθυνση Ασφάλισης & Κοινωνικών Πολιτικών
Άρθρο 34 Ενιαίος Λογαριασμός για την Εφαρμογή Κοινωνικών Πολιτικών.
Δουλειές Ξανά: Αναδιοργάνωση Δημόσιας Υπηρεσίας Απασχόλησης και ψηφιοποίηση των υπηρεσιών της, αναβάθμιση δεξιοτήτων εργατικού δυναμικού και διάγνωσης των αναγκών εργασίας και άλλες διατάξεις.
Πρόγραμμα επιδότησης διακοπών εργαζομένων, ανέργων και οικογενειών αυτών περιόδου 2026-2027, με Επιταγή Κοινωνικού Τουρισμού.
Οι συμμετέχοντες που κατέθεσαν ηλεκτρονική αίτηση συμμετοχής έχουν δικαίωμα να υποβάλουν αποκλειστικά μέσω των ηλεκτρονικών υπηρεσιών της ΔΥΠΑ μία και μόνο ένσταση κατά των αποτελεσμάτων του προσωρινού Μητρώου και των προσωρινών Πινάκων Αποκλειομένων εντός προθεσμίας που ορίζεται με απόφαση της Διοικήτριας και ανακοινώνεται στον ιστότοπο της ΔΥΠΑ. Υποβολή ενστάσεων μετά την ως άνω καταληκτική ημερομηνία δεν είναι δυνατή. Οι συμμετέχοντες που καταθέτουν ηλεκτρονική ένσταση προκειμένου να αξιολογηθεί σωστά η ένστασή τους οφείλουν: • να αναφέρουν σαφώς τον λόγο της ένστασης και σε συνάφεια με τον λόγο απόρριψης (π.χ. εσφαλμένη μοριοδότηση, πλήρωση των προϋποθέσεων συμμετοχής κ.ο.κ) και • να τεκμηριώνουν τους ισχυρισμούς τους, επισυνάπτοντας στην ένστασή τους με ηλεκτρονική σάρωση δικαιολογητικά αποδεικτικά αυτών. Ο τρόπος που αποδεικνύεται η πλήρωση των προϋποθέσεων συμμετοχής και των κριτηρίων μοριοδότησης περιγράφεται αναλυτικά στη Δημόσια Πρόσκληση, την οποία πρέπει να συμβουλεύονται οι δικαιούχοι για τη σωστή κατά περίπτωση επισύναψη των δικαιολογητικών. • Η επισύναψη δικαιολογητικών απαιτείται σε κάθε περίπτωση, ακόμα και αν αφορά σε αυτεπαγγέλτως αναζητηθέντα στοιχεία, όπως αυτά της φορολογικής δήλωσης. Ενστάσεις που δεν υποβάλλονται μέσω των ηλεκτρονικών υπηρεσιών του ιστοτόπου της Δ.ΥΠ.Α δεν εξετάζονται.
Η Δημόσια Πρόσκληση αναρτάται στους ιστότοπους της Δ.ΥΠ.Α και του «ΔΙΑΥΓΕΙΑ» και ακολουθεί στην έκδοση σχετικής ΚΥΑ.
Το Δελτίου Τύπου αναρτάται στον ιστότοπο της Δ.ΥΠ.Α. www.dypa.gov.gr
Μέσω της ανταλλαγής πληροφοριών με δημοσίους φορείς όπως η Ανεξάρτητη Αρχή Δημόσιων Εσόδων (ΑΑΔΕ), η Ηλεκτρονική Διακυβέρνηση Ασφάλισης (ΗΔΙΚΑ), ο Ηλεκτρονικός Εθνικός Φορέας Κοινωνικής Ασφάλισης (e-ΕΦΚΑ), ΠΣ ΕΡΓΑΝΗ, ΠΣ ΔΥΠΑ, Εθνικό Μητρώο Πολιτών κ.λπ, γίνεται έλεγχος των απαιτούμενων πληροφοριών, ώστε να διαπιστωθεί εάν οι αιτούντες πληρούν τις απαιτούμενες προϋποθέσεις για την ένταξή τους στο πρόγραμμα.
Ηλεκτρονική επεξεργασία των στοιχείων των αιτήσεων από τη Διεύθυνση Ψηφιακής Διακυβέρνησης της Δ.ΥΠ.Α.
Οι αρμόδιες για την εξέταση της αίτησης Υπηρεσίες (ΚΠΑ2) της Δ.ΥΠ.Α. ελέγχουν άμεσα τα δικαιολογητικά που παραλαμβάνουν ηλεκτρονικά και με ευθύνη των Προϊσταμένων ενημερώνουν βάσει αυτών τα αντίστοιχα πεδία του Ολοκληρωμένου Πληροφοριακού Συστήματος. Οι πάροχοι που πληρούν τις προϋποθέσεις συμμετοχής εντάσσονται στο Μητρώο με απόφαση του Προϊσταμένου της αρμόδιας Υπηρεσίες ΚΠΑ2.
Οι συμμετέχοντες που κατέθεσαν ηλεκτρονική αίτηση συμμετοχής έχουν δικαίωμα να υποβάλουν προς τη Δ.ΥΠ.Α αποκλειστικά με ηλεκτρονικό τρόπο μία και μόνο ένσταση κατά των αποτελεσμάτων του προσωρινού Μητρώου και των προσωρινών Πινάκων Αποκλειομένων εντός της ορισθείσας από τη Δημόσια Πρόσκληση προθεσμίας. Υποβολή ενστάσεων μετά την ορισθείσα προθεσμία δεν είναι δυνατή.
Οι πάροχοι ακτοπλοϊκών μετακινήσεων που θα ενταχθούν στο Μητρώο Παρόχων οφείλουν να δημιουργήσουν ειδικά Εισιτήρια Κοινωνικού Τουρισμού για το Πρόγραμμα της Δ.ΥΠ.Α.. Η διαδικασία έκδοσης Εισιτηρίου Κοινωνικού Τουρισμού και ενεργοποίησης της Επιταγής Κοινωνικού Τουρισμού – Ακτοπλοϊκής Μετακίνησης έχει ως εξής: • Οι δικαιούχοι/ωφελούμενοι μετά την έκδοση των οριστικών αποτελεσμάτων εκτυπώνουν από τις ηλεκτρονικές υπηρεσίες της Δ.ΥΠ.Α. την Επιταγή Κοινωνικού Τουρισμού που έχει εκδοθεί επ’ ονόματί τους για το συγκεκριμένο πρόγραμμα. • Προσέρχονται στα Ταξιδιωτικά Γραφεία/ Πρακτορεία έκδοσης εισιτηρίων ή στα εκδοτήρια εισιτηρίων των παρόχων, επιδεικνύουν την εκτυπωμένη Επιταγή Κοινωνικού Τουρισμού και ζητούν την έκδοση Εισιτηρίου Κοινωνικού Τουρισμού της κατηγορίας στην οποία εντάσσονται, για την απόδειξη της οποίας πρέπει να φέρουν μαζί τους τα απαραίτητα δικαιολογητικά που την αποδεικνύουν (π.χ. ταυτότητα πολυτέκνου). • Μέσω διαδικτυακής υπηρεσίας (web service) εκδίδεται το εισιτήριο και ενεργοποιείται η Επιταγή Κοινωνικού Τουρισμού Ακτοπλοϊκής Μετακίνησης για τη μετάβαση και επιστροφή. Η ενεργοποίηση της επιταγής αποτυπώνεται στο Ολοκληρωμένο Πληροφοριακό Σύστημα της Δ.ΥΠ.Α. με τα εξής στοιχεία: το λιμάνι αναχώρησης/ επιστροφής, τις ημερομηνίες αναχώρησης/ άφιξης, καθώς και την τιμή επιδότησης της Δ.ΥΠ.Α. για μετάβαση και για επιστροφή.
Προκειμένου να αποπληρωθούν οι πάροχοι τουριστικών καταλυμάτων που σύναψαν και υλοποίησαν συμβάσεις σύμφωνα με τους όρους της σχετικής Δημόσιας Πρόσκλησης, θα πρέπει να καταθέσουν ηλεκτρονική αίτηση με συνημμένα δικαιολογητικά αποπληρωμής για κάθε κατάλυμα με το οποίο συμμετέχουν στο πρόγραμμα εντός της ορισθείσας στη Δημόσια Πρόσκληση προθεσμίας.
Προκειμένου να αποπληρωθούν οι πάροχοι ακτοπλοϊκών εισιτηρίων που εξέδωσαν εισιτήρια Κοινωνικού Τουρισμού σύμφωνα με τους όρους της Δημόσιας Πρόσκλησης, θα πρέπει να καταθέσουν ηλεκτρονική αίτηση με συνημμένα δικαιολογητικά αποπληρωμής στην αρμόδια Υπηρεσία. Οι αιτήσεις αποπληρωμής θα υποβάλλονται μετά από την ημερομηνία του εισιτηρίου επιστροφής και οπωσδήποτε έως την ορισθείσα στη σχετική Δημόσια Πρόσκληση προθεσμία.
Οι αρμόδιες Υπηρεσίες εκδίδουν αποφάσεις αποπληρωμής παρόχων ή μειωμένης καταβολής επιδότησης ή αποφάσεις απόρριψης αιτήσεων αποπληρωμής.
Οι ενδιαφερόμενοι επιλέγουν την Αίτηση συμμετοχής στο Πρόγραμμα Κοινωνικού Τουρισμού Εργαζομένων, Ανέργων & των οικογενειών αυτών, περιόδου 2026-2027
Σε περιπτώσεις που τα δικαιολογητικά που επιβεβαιώνουν τις πληροφορίες των αιτήσεων τηρούνται σε αρχεία των υπηρεσιών του Δημοσίου, των ΟΤΑ και των ΝΠΔΔ, αναζητούνται αυτεπαγγέλτως μέσω διαλειτουργικότητας με τους αρμόδιους φορείς. Αν, ωστόσο, για οποιονδήποτε λόγο δεν μπορούν να αντληθούν αυτεπαγγέλτως μέσω διαλειτουργικότητας, οι αιτούντες τα επισυνάπτουν στην αίτησή τους. Ιδιαίτερα στις περιπτώσεις που για την εξακρίβωση της πληροφορίας που δεν μπορεί να αντληθεί με διαλειτουργικότητα απαιτείται πιστοποιητικό οικογενειακής κατάστασης (για επιβεβαίωση δηλώσεων, όπως πρόσφατου γάμου /συμφώνου συμβίωσης, γονεϊκής σχέσης κ.λπ.), οι δικαιούχοι, εκτός όσων ανήκουν στις κατηγορίες των μονογονέων και των πολυτέκνων γονέων, απαραιτήτως επισυνάπτουν στην αίτησή τους υπεύθυνη δήλωση με την οποία θα αιτούνται την αυτεπάγγελτη έκδοση του πιστοποιητικού οικογενειακής κατάστασης. Σημειώνεται ότι για περιπτώσεις δικαιούχων με την ιδιότητα μονογονέα ή πολύτεκνου γονέα, με την προϋπόθεση της επισύναψης στην αίτηση των υπόλοιπων κατά περίπτωση παραστατικών, η αναζήτηση του πιστοποιητικού οικογενειακής κατάστασης θα γίνει υποχρεωτικά αυτεπάγγελτα και δεν απαιτείται Υ.Δ. του/της δικαιούχου για την αναζήτησή του. Σε περιπτώσεις που οι πληροφορίες εξακριβώνονται από ιδιωτικά έγγραφα οι αιτούντες επισυνάπτουν απαραιτήτως τα έγγραφα αυτά στην αίτησή τους.
Τα κριτήρια μοριοδότησης και ο αριθμός μορίων ανά κριτήριο έχουν ως εξής: α. Ιδιότητα δικαιούχου ΑμεΑ σε ποσοστό 50% και άνω: 50 μόρια β. Ιδιότητα μονογονέα: 10 μόρια γ. Αριθμός ανηλίκων τέκνων (ηλικίας έως 18 ετών): 15 μόρια για κάθε τέκνο δ. Ύψος ετήσιου συνολικού οικογενειακού εισοδήματος, ανεξαρτήτως από την πηγή προέλευσής του, πραγματικού και τεκμαρτού, του οριζόμενου στην σχετική ΚΥΑ φορολογικού έτους ως εξής: i) έως 10.000,99: 30 μόρια, ii) από 10.001,00 έως 20.000,99€ : 20 μόρια, iii) από 20.001,00 έως 30.000,00 €: 10 μόρια ε. Νέος Δικαιούχος ή δικαιούχος που συμμετείχε αλλά δεν επελέγη λόγω μοριοδότησης σε προγράμματα κοινωνικού τουρισμού της ΔΥΠΑ προηγούμενων ετών: 20 μόρια. Τα κριτήρια μοριοδότησης και ο χρόνος συνδρομής αυτών προσδιορίζονται αναλυτικά στη σχετική Δημόσια Πρόσκληση. Από τη διαδικασία μοριοδότησης εξαιρούνται οι υποψήφιοι που έχουν την ιδιότητα του πολυτέκνου γονέα. Μετά την ολοκλήρωση της διαδικασίας επιλογής - μοριοδότησης συντάσσονται δύο προσωρινά Μητρώα Δικαιούχων: 1α. ΜΗΤΡΩΟ ΠΟΛΥΤΕΚΝΩΝ ΔΙΚΑΙΟΥΧΩΝ – ΩΦΕΛΟΥΜΕΝΩΝ 1β.ΜΗΤΡΩΟ ΔΙΚΑΙΟΥΧΩΝ – ΩΦΕΛΟΥΜΕΝΩΝ
Ανάρτηση των προσωρινών μητρώων Δικαιούχων - Ωφελουμένων και του προσωρινού πίνακα Αποκλειομένων στον ιστότοπο της Δ.ΥΠ.Α. στην ηλεκτρονική διεύθυνση www.dypa.gov.gr. Οι συμμετέχοντες ενημερώνονται για τα αποτελέσματα με δική τους ευθύνη.
Το Δελτίο Τύπου αναρτάται στον ιστότοπο της Δ.ΥΠ.Α. www.dypa.gov.gr.
Μετά την εξέταση των ενστάσεων από το ΔΣ της Δ.ΥΠ.Α. καταρτίζεται ο οριστικός Πίνακας Αποκλειομένων και τα οριστικά Μητρώα Δικαιούχων, που περιλαμβάνουν τα ίδια στοιχεία με τον αντίστοιχο Προσωρινό Πίνακα και τα Προσωρινά Μητρώα.
Η Επιταγή Κοινωνικού Τουρισμού που αποκτούν οι δικαιούχοι και οι ωφελούμενοι αυτών με την έκδοση των οριστικών αποτελεσμάτων, μέσω της οποίας επιδοτούνται για την πραγματοποίηση των διακοπών τους, είναι ένας μοναδικός ηλεκτρονικός αριθμός, διαφορετικός για κάθε δικαιούχο και ωφελούμενο, ο οποίος δημιουργείται αυτόματα από το Ολοκληρωμένο Πληροφοριακό Σύστημα (ΟΠΣ) της ΔΥΠΑ και αποτυπώνεται με τα λοιπά στοιχεία των δικαιούχων – ωφελουμένων στα «Μητρώα Δικαιούχων – Ωφελουμένων» και στις ηλεκτρονικές Υπηρεσίες της ΔΥΠΑ. Κάθε Επιταγή Κοινωνικού Τουρισμού ενσωματώνει μια συγκεκριμένη οικονομική αξία: α) για τη διαμονή σε τουριστικό κατάλυμα και β) για την ακτοπλοϊκή μετακίνηση σε και από αυτό (μετάβαση – επιστροφή) και ανταλλάσσεται από τους δικαιούχους και τους ωφελούμενους του προγράμματος με σκοπό την παροχή υπηρεσιών διαμονής, στην πρώτη περίπτωση, από τους παρόχους τουριστικών καταλυμάτων, και υπηρεσιών ακτοπλοϊκής μετακίνησης, στη δεύτερη, από τους παρόχους ακτοπλοϊκών εισιτηρίων, των Μητρώων Παρόχων της ΔΥΠΑ.
Οι πάροχοι τουριστικών καταλυμάτων κατά την άφιξη του δικαιούχου στο κατάλυμα και μετά την γνωστοποίηση από τον δικαιούχο του/των αριθμού/ών κωδικού/ών επιταγής μέσω των ηλεκτρονικών υπηρεσιών του ιστότοπου της Δ.ΥΠ.Α.: • επιβεβαιώνουν ότι ο δικαιούχος - οι ωφελούμενοί του είναι κάτοχοι Επιταγής, ελέγχοντας παράλληλα τα στοιχεία ταυτότητάς τους από τα έγγραφα ταυτοπροσωπίας που επιδεικνύονται, • μέσω της καταχώρισης του μοναδικού κωδικού επιταγής, οι πάροχοι ενημερώνουν το σύστημα για τις ημερομηνίες άφιξης και αναχώρησης των δικαιούχων και ωφελουμένων μελών. Με την ενημέρωση των ημερομηνιών παράγεται αυτόματα ηλεκτρονικά η σύμβαση, στην οποία αντλούνται όλα τα στοιχεία που καταχωρίστηκαν στο πληροφοριακό σύστημα της Δ.ΥΠ.Α.. Η συναφθείσα σύμβαση εκτυπώνεται, προσυπογράφεται και τηρείται από τους παρόχους σε φυσικό αρχείο για 5 έτη από τη λήξη του προγράμματος και παραμένει στη διάθεση των ελεγκτών υπαλλήλων της Δ.ΥΠ.Α. σε περίπτωση ελέγχου.
Συνυποβάλλονται σαρωμένα: • το Τιμολόγιο Παροχής Υπηρεσιών ή η Απόδειξη Παροχής Υπηρεσιών για την επιδότηση της Δ.ΥΠ.Α. που εκδίδεται από τον πάροχο στο όνομα του δικαιούχου και αποτυπώνει το γινόμενο του αριθμού ατόμων (δικαιούχος / ωφελούμενοι) επί τον αριθμό διανυκτερεύσεων που πραγματοποιήθηκαν επί το ποσό επιδότησης Δ.ΥΠ.Α. • Το Τιμολόγιο ή η Απόδειξη Παροχής Υπηρεσιών που έχει χορηγηθεί στον δικαιούχο για το ποσό της ιδιωτικής συμμετοχής του, όταν αυτό απαιτείται Το σύστημα αντλεί αυτόματα τις Επιταγές που έχουν ενεργοποιηθεί στο συγκεκριμένο διάστημα της αίτησης και αντιστοιχούν σε συμβάσεις που έχει ολοκληρωθεί η παρεχόμενη υπηρεσία. Επιταγές που δεν έχουν ενεργοποιηθεί και για τις οποίες δεν έχουν αναρτηθεί οι σχετικές ΑΠΥ, δεν εντοπίζονται από το σύστημα και δεν μπορεί να υποβληθεί γι’ αυτές αίτηση αποπληρωμής.
Οι πάροχοι υποβάλλουν ενστάσεις κατά απορριπτικών ή αποφάσεων μειωμένης καταβολής επιδότησης που εκδίδονται από τις αρμόδιες Υπηρεσίες. Οι ενστάσεις εξετάζονται από το Δ.Σ της ΔΥΠΑ ή από το αρμόδιο Όργανο εξέτασης αυτών, σύμφωνα με την οικεία ΚΥΑ.
Δημοσίευση Δελτίου Τύπου στον ιστότοπο της Δ.ΥΠ.Α σχετικά με τον τρόπο υποβολής των αιτήσεων και την προθεσμία υποβολής τους
Υποβολή αιτήσεων από τους δικαιούχους στο gov.gr μέσω ταυτοποίησης με κωδικούς taxisnet
Αιτήσεις ένταξης Παρόχων στα μητρώα προγραμμάτων Κοινωνικού Τουρισμού της ΔΥΠΑ
Έλεγχοι - Αξιολόγηση στοιχείων από τη ΔΥΠΑ
Έλεγχος πλήρωσης προϋποθέσεων συμμετοχής με αυτεπάγγελτη αναζήτηση
Έλεγχος δικαιολογητικών, σε συγκεκριμένες μόνο περιπτώσεις, από τις Υπηρεσίες της Δ.ΥΠ.Α.
Ηλεκτρονική Επεξεργασία Στοιχείων Αιτήσεων Φυσικών Προσώπων
Επικαιροποίηση-Δημοσίευση Μητρώου Παρόχων
Δημοσίευση Δελτίου Τύπου στον ιστότοπο της Δ.ΥΠ.Α. σχετικά με τον τρόπο υποβολής των ηλεκτρονικών ενστάσεων από Φυσικά Πρόσωπα και την προθεσμία υποβολής τους
Υποβολή ηλεκτρονικών ενστάσεων από Φυσικά Πρόσωπα και εξέτασή τους
Δημοσίευση Δελτίου Τύπου στον ιστότοπο της Δ.ΥΠ.Α. σχετικά με την έκδοση των Οριστικών Αποτελεσμάτων
Ενεργοποίηση της Επιταγής Διαμονής σε Τουριστικά Καταλύματα
Ενεργοποίηση επιταγών ακτοπλοϊκής μετακίνησης
Αιτήσεις αποπληρωμής παρόχων τουριστικών καταλυμάτων
Αιτήσεις αποπληρωμής παρόχων ακτοπλοϊκής μετακίνησης
Έκδοση αποφάσεων ΔΥΠΑ για την αποπληρωμή ή την απόρριψη αποπληρωμής ή την μειωμένη καταβολή επιδότησης σε Παρόχους
Έκδοση και δημοσίευση Δημόσιας Πρόσκλησης
Μοριοδότηση και Κατάρτιση προσωρινών Μητρώων: α. Πολύτεκνων Δικαιούχων - Ωφελουμένων & β. Δικαιούχων - Ωφελουμένων μελών
Δημοσίευση προσωρινών αποτελεσμάτων από τη Δ.ΥΠ.Α. (Προσωρινά Μητρώα Δικαιούχων - Ωφελουμένων και πίνακας Αποκλειομένων
Κατάρτιση Οριστικών Μητρώων Δικαιούχων - Ωφελουμένων και Οριστικού Πίνακα Αποκλειομένων
Έγγραφο δημόσιας υπηρεσίας/δημόσιου φορέα
Ηλεκτρονική Επιταγή - Κοινωνικός Τουρισμός